Daugavpils Tehnoloģiju vidusskola - licejs
Daugavpils Tehnoloģiju vidusskola - licejs ir vispārizglītojošā mācību iestāde, kas atrodas Tautas ielā 59, Daugavpilī. Dibināta 1920. gadā kā Daugavpils Krievu jauktā reālģimnāzija, turpmākajā pastāvēšanas gaitā nosaukums ir vairākas reizes mainījies, pašreizējais nosaukums tai ir kopš 2020. gada. Draudzīgā aicinājuma fonda skolu reitingā pēc rezultātiem centralizētajos eksāmenos Daugavpils Krievu vidusskola-licejs kopš 2009. gada saņēma godalgotas vietas ģimnāziju un pilsētu vidusskolu grupās. 2016. gadā un 2017. gadā licejs pēc skolēnu gūtajiem rezultātiem centralizētajos eksāmenos kopvērtējumā pilsētu vidusskolu grupā saņēma galveno balvu "Lielo pūci".